મુંબઈ: પાલઘર લોકસભા પેટાચૂંટણીમાં શિવસેના અને ભાજપનો વિવાદ ટોચે પહોંચશે એ લગભગ નિશ્ચિત જ છે કારણ કે આ પેટાચૂંટણીના પ્રચાર માટે મુખ્યમંત્રી પોતે મેદાનમાં ઉતર્યા છે. ઉપરાંત હવે ઉત્તર ભારતીય મતદારોને આકર્ષવા ઉત્તરપ્રદેશના મુખ્યમંત્રી યોગી આદિત્યનાથને ભાજપે આમંત્રણ આપ્યું છે. મહત્ત્વનું એટલે શિવસેના પક્ષપ્રમુખ ઉદ્ધવ ઠાકરે અને ઉત્તરપ્રદેશના મુખ્યમંત્રી યોગી આદિત્યનાથ એક જ દિવસે 23 મેના આમનેસામને થશે. બંનેની જાહેર સભા 23મેના નાલાસોપારામાં થશે. નાલાસોપારામાં મોટા પ્રમાણમાં ઉત્તર ભારતીયો રહે છે. મતદારોને આકર્ષવા ભાજપે ઉત્તરપ્રદેશના મુખ્યમંત્રી યોગી આદિત્યનાથને આમંત્ર્યા છે. રવિવારે મુખ્યમંત્રી ફડણવીસે નાલાસોપારામાં જાહેર સભા કરી હતી અને એમાં બહુજન વિકાસ આઘાડીના વિધાનસભ્ય હિતેન્દ્ર ઠાકુરની ટીકા કરી હતી.